alexandrainst/scandi-wiki huggingface dataset:
Daru av Baekje

Daru av Baekje (født ?, død 77) var 2. konge i det koreanske kongedømmet Baekje. Han var eldste sønn av Baekjes første monark, Onjo og ble tronarving i år 10. Onjo levde lenge og satt som Baekjekonge i 46 år.

Konge
Ifølge Samguk Sagi beordret han kultivasjon av jord i sør og forbød alkoholproduksjon i år 38 på grunn av dårlige avlinger. Samme kilde forteller om flere militære trefninger med malgalene. Det er ikke klart hva dette viser til, det var Mohestammer som befant seg i Mandsjuria nordvest for det koreanske kongedømmet Goguryeo, langt fra Baekjes hovedstad, som trolig lå sør for dagens Seoul. Malgal refererer trolig verken til buyeofolket som grunnla Baekje eller Mahanstammene som ble kontrollert av Baekje. Trolig er referansen knyttet til en tidligere periode, som da kinesere angrep Baekje. Kampene viser at Baekje som en ny statsdannelse fremdeles utvidet sin kontroll i det sentrale av Koreahalvøya.

Kong Daru vant et slag mot malgalene i 30-31. Da malgalene på ny angrep nordgrensa i år 55, bygde han Ugokslottet (우곡성, 牛谷城) i 56.

I år 63 er det sagt at han sendte en emmisær til den rivaliserende koreanske staten Silla. I 64 angrep han Silla ved Jusanslottet, men ble slått tilbake ved Guyangslottet. I 66 angrep han Silla på ny og erobret Wasanslottet (와산성, 蛙山城). For en kort periode holdt han Jusan i 66 og 75 men Silla vant det tilbake.

Eksterne lenker
  Three-Kingdom Era: Koreans bring culture to Japan The Korea Times 25. november 2011
  Korea Britannica

Fødselsår ukjent
Dødsfall i 77
Konger av Baekje
Banská Štiavnica

Banská Štiavnica (tysk: Schemnitz, ungarsk: Selmecbánya) er en by i det sentrale Slovakia. Den ligger i en enorm kaldera som oppstod etter at en gammel vulkan kollapset. 

Byen hadde en befolkning på 10 409 innbyggere den 31. mai 2011 og har bevart sin middelalderske stil. Den ble i 1993 oppført på UNESCOs liste over verdens kulturarv.

UNESCOs begrunnelse 
Unesco fremholder i sin begrunnelse at byen Banská Štiavnica gjennom århundrene har vært besøkt av en rekke fremragende ingeniører og vitenskapsfolk som bidro til byens berømmelse. Gruvesenteret fra middelalderen utviklet seg til en by med renessanseslott, kirker fra 1500-tallet og elegante torg og palasser. Byens sentrum faller naturlig inn i det omkringliggende landskapet, og omegnen omfatter viktige kulturminner som fra fortidens gruvedrift og metallurgiske industri.

Bilder

Se også
Maximilian Hell

Referanser

Eksterne lenker 
 

Byer i Slovakia
Kommuner i Slovakia
Verdensarven i Slovakia
Slaveriet på Brattøra

Slaveriet på Brattøra i Trondheim ble oppført i 1780-årene og fredet i 1941. Bygningen kalles også Brattørvakta, og var i sin tid et av byens få murhus. Slaveriet var straffearbeidsanstalt opprettet i tilknytting til Trondheim festning. Med sitt framtrukne, søylebårne tak er den karakteristisk for tidens militærarkitektur. Opprinnelig hadde bygningen i 1. etasje en forstue med kamin, en offisers- og soldatstue forbundet med et lite kammers, samt forhørssal. I 2. etasje fantes sykestue for slavene, et rom for forbryterne, et arrestlokale, to slaveværelser og en liten kasjott, trolig for isoleringsfanger. Slaveriet ble nedlagt som selvstendig institusjon i 1879, og fangene ble da overført til Tukthuset i Trondheim. Til hovedvakten på Brattøra var det i 1815 tilknyttet en offiser, en underoffiser, 18 soldater og to militære musikanter. Tollvesenet overtok bygningen i 1847, og under difteriepidemien i 1889 brukte Trondheim kommune stedet som isoleringslasarett. Deretter fungerte huset som lager og forfalt mer og mer, før det i 1971 ble tatt i bruk som Trondhjems Sjøfartsmuseum. Bygningen eies av Trondheimsfjorden Interkommunale Havn.

Eksterne lenker
 

Byggverk i Trondheim
Kulturminner i Trondheim
Midtbyen (Trondheim)
Brattøra
Militære installasjoner i Trondheim
Byggverk fullført i 1780-årene
Liu Tianhua

Liu Tianhua (; Wade-Giles: Liu T'ien-hua, født 4. februar 1895 i Jiangyin i provinsen Jiangsu i Kina, død 8. juni 1932 i Beijing) var en kinesisk musiker og komponist, best kjent for sin nyskapende beskjeftigelse med det tradisjonelle kinesiske musikkinstrumentet erhu (en slags totrengers fele).

Lius elever, som Jiang Fengzhi og Chen Zhenduo, fortsatte i sitt eget virke utviklingen av erhu-musikkulturen.

Liu Tianhua var yngre bror av dikteren Liu Bannong.

Liv og virke 
Liu vokste opp i et moderne orientert foreldrehjem, og kom i berøring med musikk på middelskolen. Han mestret snart enkelte vestlige blåseinstrumenter. Etter Xinhairevolusjonen i 1911 arbeidet han som musiker i en operatrupp og lærte å spille klaver. 

Under sitt virke som musikklærer på en middelskole i Changzhou ble han kjent med folkemusikken i Jiangnanregionen og gjorde den til det nye midtpunkt for sin musikkinteresse. Han oppsøkte mestre innen den tradisjonelle musikk og lærte seg erhu og  pipa, og dessuten provinsen Henans qin-instrumenter. Han tok til med å samle og bevare tradisjonell musikk og begynte å komponere for erhu.

I 1922 reiste Liu Tianhua til Beijing og underviste der ved det nettopp opprettede musikkinstitutt (Beijing Daxue Yinyue Chuanxi Suo; Institutt for musikkoverlevering og -praksis ved Pekinguniversitetet). Foruten dsitt virke med å formidle vestlig og kinesisk musikk fortsatte han å samle inn folkemusikk og komponere stykker for tradisjonelle kinesiske instrumenter - med innflytelse fra vvestlig musikks strukturer. 

Han døde 37 år gammel, muligens av en sykdom som var blitt feildiagnostisert.

Komposisjoner

Erhu 
 Bìng Zhōng Yín (病中吟) 1918 (recitation of ill-being; Soliloquy of a Convalescent)
 Yuè Yè (月夜) 1924 (moon night)
 Kǔmèn zhī Ōu (苦闷之讴) 1926 (song of melancholy)
 Bēi Gē (悲歌) 1927 (song of lament)
 Liáng Xiāo (良宵) 1928 (beautiful evening)
 Xián Jū Yín (闲居吟) 1928 (recitation of leisure)
 Kōng Shān Niǎo Yǔ (空山鸟语) 1928 (bird song in a desolate mountain)
 Guāngmíng Xíng (光明行) 1931 (towards brightness)
 Dú Xián Cāo (独弦操) 1932 (Étude on a single string)
 Zhú Yĭng Yáo Hóng (烛影摇红) 1932 (shadows of candles, flickering red)
 Studies for Erhu No 1 - 47

Pipa 
 Gē Wǔ Yǐn (歌舞引) (Dance Prelude)
 Gǎi Jìn Cāo (改進操) (Improved Étude)
 Xū Lài (虛籟) 1929 (Sound of Emptiness)

Referanser

Eksterne lenker 
 youtube: Kōng Shān Niǎo Yǔ (空山鸟语)
 youtube: Gē Wǔ Yǐn (歌舞引)

Personer fra Wuxi
Kinesiske komponister
Kinesiske musikere
Erhuspillere
Straumebroen (Sotra)

Straumebroen er en bro i Øygarden kommune i Hordaland. Den knytter Bildøy sammen med Straume.

Se også 
 Gamle Straumebroen
 Bildøybroen
 Gamle Bildøybroen

Veibroer i Vestland
Veier i Øygarden
Riksvei 555
Carl Mentz Rynning-Tønnesen

Carl Mentz Rynning-Tønnesen (født 13. september 1924, død 28. april 2013) var en norsk politiembetsmann. Han var politiinspektør i Bergen 1968–79 og senere politimester i Kristiansand 1979–92, og har blitt beskrevet som en av etterkrigstidens mest fargerike politimestre i Norge. Førstesporet på platen Paus-posten er en ballade om daværende politiinspektør Rynning-Tønnesen.

Referanser

Eksterne lenker 
 

Norske politimestere
Christer Petterson (musiker)

Christer Petterson (født 3. november 1942, død 27. august 2006 i Huddinge) var en svensk trommeslager i 60-tallsbandet The Hep Stars. Han var med på å starte gruppen sammen med bassisten Lennart Hegland i 1963.

De startet som trio med et underlig konsertrepertoar og en merkelig instrumentsammensetning, men utviklet seg snart til å bli Skandinavias fremste rockeband med medlemmer som organist Benny Andersson og vokalist Svenne Hedlund.

Eksterne lenker 
 The Hep Stars Officiell Webbsida 

Svenske musikere
Fødsler i 1942
Dødsfall i 2006
Bildøybroen

Bildøybroen er en bro i Øygarden i Hordaland som knytter Kolltveit og Kolltveittunnelen til Bildøy.

Se også 
Straumebroen 
Gamle Bildøybroen
Gamle Straumebroen

Referanser

Veier i Øygarden
Veibroer i Vestland
Riksvei 555
Gamle Bildøybroen

Gamle Bildøybro er en bro på fylkesvei 258 som tidligere var riksvei 555 før Kolltveittunnelen åpnet. Ved siden av denne broen går den nye Riksvei 555 over nye Bildøybro.

Se også 
 Straumebroen
 Bildøybroen
 Gamle Straumebroen

Referanser

Veier i Øygarden
Veibroer i Vestland
Gamle Straumebroen

Gamle Straumebro er gamleveien mellom Straume og Bildøy i Øygarden kommune i Hordaland. Ved siden av broen går den nye Straumebroen.

Se også 
 Straumebroen
 Bildøybroen
 Gamle Bildøybroen

Veibroer i Vestland
Veier i Øygarden
Tyssøybrua

Tyssøybrua er en bro i Øygarden kommune som går fra Tyssøy til Bjorøy.

Se også 
Bjorøytunnelen

Veibroer i Vestland
Veier i Øygarden
St. Mikael kirke (Moss)

St. Mikael kirke er en katolsk sognekirke i Moss. Den ble innviet 29. september 1998 i et tidligere banklokale i en bygning i Rådhuskvartalet. Kirken erstattet kapellet St. Mikael menighet hadde brukt siden opprettelsen i 1989.

Eksterne lenker
 Kirkens eget nettsted
 Om menigheten hos Den katolske kirke

Kirker i Moss
Kirker og menigheter i Oslo katolske bispedømme
Etableringer i 1998
Łukasz Piszczek

Łukasz Piotr Piszczek (født 3. juni 1985) er en polsk fotballspiller som spiller for LKS Goczałkowice-Zdrój.

Han er også en del av . Piszczek har spilt for flere andre klubber i sin karrière, blant annet Hertha Berlin og Zagłębie Lubin.

Landslaget 
Han ble tatt ut til Fotball-EM 2012 i Polen og Ukraina.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Referanser

Eksterne lenker 
 
 Profil på SoccerNet.ESPN.go.com
 Profil på 90minut.pl
 Profil på FootballDatabase.eu
 Profil på WorldFootball.net

Polske fotballspillere
Spillere i Fotball-EM 2008
Spillere i Fotball-EM 2012
Spillere i Fotball-EM 2016
Spillere i Fotball-VM 2018
Fotballspillere for Hertha BSC Berlin
Fotballspillere for Zagłębie Lubin
Fotballspillere for BV Borussia 09 Dortmund
Fotballspillere for LKS Goczałkowice-Zdrój
Personer fra Bielsko fylke
Giru av Baekje

Giru av Baekje (født ?, død 128) var 3. konge i det koreanske kongedømmet Baekje. Han var eldste sønn av Baekjes andre monark, Daru og ble tronarving i år 33.

Lite er kjent om kong Giru. Samguk Sagi nevner flere naturkatastrofer, inkludert jordskjelv, tørke og tyfoner.

Han invaderte deler av grenseområdene til kongedømmet Silla i 85 men inngikk en fredsavtale i 105 som skulle vare. I 125 sendte Giru hjelp til Silla etter en henvendelse fra kong Jima, for å slå tilbake en Malgalinvasjon.

Eksterne lenker
  Three-Kingdom Era: Koreans bring culture to Japan The Korea Times 25. november 2011
  Korea Britannica

Fødselsår ukjent
Dødsfall i 128
Konger av Baekje
Jakub Błaszczykowski

Jakub «Kuba» Błaszczykowski (født 14. desember 1985) er en polsk  fotballspiller som spiller for Wisła Kraków. Han spiller på midtbanen, og er også en del av . Błaszczykowski har spilt for flere andre klubber i sin karriere, blant annet KS Częstochowa og Wisła Kraków fra Polen.

Landslaget 
Han ble tatt ut til Fotball-EM 2012 i Polen og Ukraina.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

19. juni 2018 spilte han sin 100. landskamp for .

Referanser

Eksterne lenker 
 
 Profil på SoccerNet.ESPN.go.com
 Profil på 90minut.pl

Polske fotballspillere
Spillere i Fotball-EM 2012
Spillere i Fotball-EM 2016
Spillere i Fotball-VM 2018
Fotballspillere for Wisła Kraków
Fotballspillere for BV Borussia 09 Dortmund
Fotballspillere for ACF Fiorentina
Fotballspillere for VfL Wolfsburg
Personer fra Częstochowa
Adrian Mierzejewski

Adrian Mierzejewski (født 6. november 1986 i Olsztyn i Ermlandskmasuriske voivodskap) er en polsk profesjonell fotballspiller som spiller for den saudiarabiske fotballklubben Al-Nassr. Han spiller midtbane, og er også en del av . Mierzejewski har spilt for flere andre klubber i sin karriere, blant annet Polonia Warszawa og Wisła Płock fra Polen. 

Han ble tatt ut til Fotball-EM 2012 i Polen og Ukraina.

Referanser

Eksterne lenker 
 

Polske fotballspillere
Spillere i Fotball-EM 2012
Fotballspillere for SPR Wisła Płock
Fotballspillere for KSP Polonia Warszawa
Fotballspillere for Trabzonspor
Fotballspillere for Al-Nassr FC
Personer fra Olsztyn
Skrotplukker

Skrotplukker, eller fillepeller,  er et begrep som ble mye brukt i England (ragpicker) og i Frankrike (chiffonnier), fra 1800-tallet til tidlig på 1900-tallet om folk som livnærte seg av å lete gjennom søppel i bygatene for å samle materiale som kunne brukes til gjenvinning. Rester av klestøy og papir kunne bli til papp, knust glass kunne smeltes om og gjenbrukes, til og med døde katter og hunder kunne bli flådd for å lage klær. 

De utførte ikke selve resirkuleringen av materialene selv. De bare samlet inn alt de kunne finne, og leverte det til en hoved-skrotplukker, vanligvis en tidligere skrotplukker, som igjen kunne selge det videre, for det meste etter vekt, til rike investorer som hadde midler til å omforme materialene til noe mer lønnsomt.

Historisk og samfunnsmessig sammenheng

Selv om det var et yrke kun for folk i den laveste av arbeiderklassene, ble skrotplukking ansett som et ærlig yrke, mer på linje med en gatefeier enn en tigger. I Paris ble for eksempel skrotplukkerne regulert med lov: Deres virksomhet var begrenset til visse tider på natten, og de ble pålagt å returnere noen særdeles verdifulle gjenstander til sine eiere eller til myndighetene. 

Da Eugène Poubelle innførte søppelbøtten i 1884 ble han kritisert i franske aviser for å blande seg i skrotplukkernes levebrød. Etter hvert kom moderne sanitæranlegg og resirkuleringsprogrammer som førte til at yrket avtok, men det forsvant ikke helt. Skrot- og bein-menn er ikke uvanlig i England i dag. Skrotplukking er fortsatt utbredt i den tredje verden i dag, for eksempel i Mumbai i India, hvor de tilbyr de fattigste i samfunnet i områder med søppel og resirkulering en sjanse til å tjene en hånd-til-munn-inntekt.

Bruk av begrepet gjennom tidene

En del av leiegårdene i Chatham Square på Manhattan i New York ble kjent som skrotplukkernes plass (Rag-picker's Court), da de fleste av innbyggerne der hadde dette som yrke. I 1879 tok journalisten William Allen Rogers med den skrotstrødde gårdsplassen i avisen Harpers Weekly som en del av en artikkelserie om graveringer som var fokusert på indre-by-liv.

I romanen Les Misérables (1862), er karakteren Vargouleme en skrotplukker. Han anser seg selv heldig fordi, i motsetning til mange andre på gatene i Paris, har han et yrke.

Francis Saltus Saltus Skygger og forbilder (1890) inneholder et dikt om skrotplukkere med tittelen Den gamle skrotplukker i Paris (The Old Rag-picker of Paris).

Original Rags (1899) er en medley for piano, et tidlig eksempel på Ragtime-sjangeren, som refererer til skrotplukkere, samt et ordspill på begrepet.

Den britiske gitaristen og sangeren Mark Knopfler ga ut albumet The Ragpicker's Dream i 2002 hvor en sang også har denne tittelen. Tittelen kan oversettes med «Skrotplukkerens drøm», en henvisning til billig brennevin, muligens hjemmebrent, som fattigfolk hadde råd til.

Referanser

Historiske beskjeftigelser
Yrkesbeskrivelser
Gjenvinning
Økologi
Avfall
Gaeru av Baekje

Gaeru av Baekje (født ?, død 166) var 4. konge i det koreanske kongedømmet Baekje. Ifølge Samguk Sagi var han sønn av den foregående kong Giru.

I 132 fikk han bygd Bukhan fjellfestning i dagens Goyang i provinsen Gyeonggi i Sør-Korea. Baekje bekjempet mange Goguryeoinvasjoner fra denne festningen og den femte kongen, Chogo baserte sin nordlige invasjon på denne festningen.

Baekjes forhold til Silla var fredelig inntil 165 da Sillaminister Gilseon (hangul: 길선, hanja: 吉宣) mislyktes i et statskupp og flyktet til Baekje. Gaeru gav han ly, til tross for at Sillakongen Adallas skriftlige ønske om hans retur. Til slutt angrep Silla Baekje og det ble deretter utkjempet en krig i Sobaekfjellene.

Samguk Sagi skriver at Gaerus eldste sønn ble den femte Baekjekongen, Chogo, og hans andre sønn ble senere den åttende kong Goi. Dette er antatt å vise en intern maktkamp mellom to kongefamilier. Den 21. kongen, Gaero (også kjent som Geungaeru) tok Gaerus navn for å styrke legitimiteten til denne kongelinja.

Eksterne lenker
  Three-Kingdom Era: Koreans bring culture to Japan The Korea Times 25. november 2011
  Doosan Encyclopedia

Fødselsår ukjent
Konger av Baekje
Chogo av Baekje

Chogo av Baekje (født ?, død 214) var 5. konge i det koreanske kongedømmet Baekje. Han var sønn av den foregående kong Gaeru.

Biografi
Etter at Gaeru hadde gitt ly til en Sillaforræder i 165, ble forholdet mellom Baekje og Silla spent. Dette skjedde året før Chogo overtok som konge. Chogo bestemte seg for å angripe Silla i 167 og erobret to festninger, men Sillahæren klarte å slå angrepet tilbake.

Chogo forsøkte en ny invasjon mellom 188 og 190 mot Silla, og klarte denne gangen å erobre flere festninger (Mosan, Guyang, Wonsanhyang og Yogeo). I 204 ødela han Yocha. Han fikk bygd nye festninger inkludert Jeokhyeon og Sado, begge på okkupert territorium, og flyttet flere innbyggere dit i 210.

I 214 erklærte han krig mot mohefolket. Han ledet 1 000 soldater og erobret Seokmunfestningen, men mohehæren gjennomførte et motangrep i Sulcheonregionen i Baekje. I juli 214 invaderte Silla Baekje og erobret Sahyeonfestningen.

Den åttende kong Goi er sagt å være Chogos yngere bror. Den 13. kong Geunchogo tok Chogos navn for å antyde hans familietilhørighet etter en langvarig rivalisering mellom to kongefamilier.

Referanser

Eksterne lenker 
  Three-Kingdom Era: Koreans bring culture to Japan The Korea Times 25. november 2011
  Doosan Encyclopedia

Fødselsår ukjent
Dødsfall i 214
Konger av Baekje
Gusu av Baekje

Gusu av Baekje (født ?, død 234) var 6. konge i det koreanske kongedømmet Baekje. Ifølge Samguk Sagi, var han etterkommer etter kongedømmets grunnlegger, Onjo og eldste sønn av den femte kong Chogo.

Selv om datoene gitt i Samguk Sagi er riktige, var Baekje i Gusus regjeringstid trolig en føderasjon, og ikke enda et kongedømme.

I 216 motstod han en invasjon fra mohefolket mot Sadofestningen, og i 222 slo han en hær på 5 000 Sillasoldater. Samguk Sagi viser at Baekje måtte tåle flere militære tap mot mohefolket og Silla, såvel som flere naturkatastrofer mot slutten av kongeperioden til Gusu.

Gusus eldste sønn, Saban, ble kongedømmets sjuende konge i en kort tid. Saban ble kastet fra trona av Goi, etter Samguk Sagi Chogos bror, men er antatt å tilhøre en konkurrerende kongefamilie. De to kongefamiliene har trolig fortsatt å kjempe mot hverandre, for Gusus andre sønn ble 11. kong Biryu, og navnet på den 14. kongen, Geungusu, indikerer avstamming fra Gusu.

Eksterne lenker
  Three-Kingdom Era: Koreans bring culture to Japan The Korea Times 25. november 2011
  Doosan Encyclopedia

Fødselsår ukjent
Dødsfall i 234
Konger av Baekje
Saban av Baekje

Saban av Baekje (født ?, død ?) var 7. konge i det koreanske kongedømmet Baekje. Han var eldste sønn av kong Gusu.

Ifølge Samguk Sagi ble Saban ansett som for ung til å bli konge, og ble raskt etterfulgt (ifølge Samguk Yusa avsatt) av kong Goi, yngere bror av den 5. kong Chogo. Dette kan ifølge flere forskere tyde på en intern strid blant to eller flere av hoffets kongefamilier, kanskje at Jin-klanen fikk overtaket over Hae-klanen.

Lite er kjent om Saban. I enkelte japanske kilder som Shinsen Shōjiroku nevnes forbindelse med enkelte klaner fra Yamatoperioden. Dette kan indikere at han befant seg i dette landet mot slutten av livet.

Referanser

Eksterne lenker
  Three-Kingdom Era: Koreans bring culture to Japan The Korea Times 25. november 2011
  Doosan Encyclopedia

Fødselsår ukjent
Dødsår ukjent
Konger av Baekje
Guðni Jónsson

Guðni Jónsson (født 22. juli 1901 ved Eyrarbakki, død 4. mars 1974) var en islandsk historiker og professor ved Háskóli Íslands fra 1957 til 1967.

Guðni er særlig kjent for sine standardutgaver av gamle islandske tekster; blant dem Íslendingasögur I-XII (1946–1947) og Fornaldarsögur Norðurlanda.

Eksterne lenker 
 Guðni Jónsson mbl.is, 22. juli 2001.

Gudni Jonsson
Pataypampa (distrikt)

Pataypampa er et distrikt i provinsen Grau i regionen Apurímac i Peru. Distriktets nasjonale statistikkode er 030707 og hovedstaden er Pataypampa.

Distriktet ble opprettet den 27. desember 1961.

Landsbyer i distriktet Pataypampa

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: Pataypampa

Distrikter i Apurímac-regionen
Distrikter etablert i 1961
1961 i Peru
San Antonio (distrikt i Grau)

San Antonio er et distrikt i provinsen Grau i regionen Apurímac i Peru. Distriktets nasjonale statistikkode er 030709 og hovedstaden er San Antonio.

Distriktet ble opprettet den 17. mars 1958.

Landsbyer i distriktet San Antonio

Referanser

Eksterne lenker 
 Censos Nacionales: XI de Población y VI de Vivienda 2007.
 INEI: Dispositivo Legal de los Distritos
 Pueblos del Peru: San Antonio

Distrikter i Apurímac-regionen
Distrikter etablert i 1958
1958 i Peru
Candy (2006)

Candy er en australsk romantisk dramafilm fra 2006 regissert av Neil Armfield. Hovedrollene spilles av Abbie Cornish og Heath Ledger. Den er basert på romanen med samme navn av Luke Davies.

Handling 
Handlingen er delt opp i tre – Heaven, Earth og Hell. Poeten Dan forelsker seg i kunststudenten Candy, som på sin side er like fascinert av hans bohemske livsstil og i heroinen som følger med. Vi følger dem mens de sliter med å bestemme seg for om det er hverandre eller dopet de er mest glad i. Det står dessuten klart at dopbruket er på sitt verste når de er med hverandre, og at det ikke har en særlig positiv effekt på dem. De må derfor avgjøre om kjærligheten er så sterk at de er villige til å i verste fall ødelegge livet sitt for den.

Rolleliste 
 Abbie Cornish som Candy
 Heath Ledger som Dan
 Geoffrey Rush som Casper
 Tom Budge som Schumann
 Roberto Meza Mont som Jorge
 Tony Martin som Mr. Wyatt
 Noni Hazlehurst som Mrs. Wyatt
 Tim McKenzie som Uncle Rod
 Tara Morice som Aunt Katherine

Eksterne lenker 
 

Filmer fra 2006
Australske dramafilmer
Australske romantiske filmer
Filmer om rusmisbruk
Filmer basert på bøker
Engelskspråklige filmer